#  *Приложение № 6*

# П Р О Е К Т О - Д О Г О В О Р

# № ..../.......... г.

**за доставка на медицински консумативи**

Днес, .......................... г., в гр. Перник, между:

МБАЛ „Рахила Ангелова” АД, със седалище и адрес на управление гр. Перник, ул. „Брезник” № 2, ЕИК 113513858, представлявана от изпълнителният директор Д-р Анатоли Верчов Митов, наричано по-долу за краткост ВЪЗЛОЖИТЕЛ

и

**„............................” ....**, ЕИК ................., със седалище и адрес на управление: гр. ............., ......................., № ..., представлявано от ....................................., наричано по-нататък в договора ИЗПЪЛНИТЕЛ

 На основание чл.112, ал.1 от Закона за обществени поръчки (ЗОП) и в изпълнение на Решение № *............................... г*. на Изпълнителния директор за класиране на участниците в открита процедура с предмет „Доставка на медицински консумативи за нуждите на МБАЛ „Рахила Ангелова” АД, се подписа настоящият договор за следното:

I. ПРЕДМЕТ НА ДОГОВОРА

Чл. 1 (1) Възложителят възлага, а изпълнителят приема да извършва доставка на медицински консумативи, подробно описани по вид, производител, количество, разфасовка и цена в Приложение № 1 (включващо техническо и ценово предложение на изпълнителя), неразделна част от настоящия договор, наричани накратко Стоки.

(2) Посочените в спецификациите количества са прогнозни и не
обвързват задължително ВЪЗЛОЖИТЕЛЯ. Видът и количеството на
конкретните доставки се определят едностранно от ВЪЗЛОЖИТЕЛЯ, в
зависимост от потребностите му, с писмена заявка (включително и по факс).

(3) Срокът за доставка на заявените количества е до .........часа след получаване на заявката. При спешни случаи ИЗПЪЛНИТЕЛЯТ доставя заявените количества до .... (............) час след заявка по телефон или факс.

II. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 2 (1) ВЪЗЛОЖИТЕЛЯТ има право:

1. да получи Стоките при условия, уговорени в настоящия договор;

2. свободно да определя количеството на доставките, съобразно
конкретните си нужди.

(2) ВЪЗЛОЖИТЕЛЯТ се задължава:

1. да представя на ИЗПЪЛНИТЕЛЯ заявки за необходимата доставка за определения срок, съобразена с уточнената спецификация за годината и предмета на договора;

2. да възложи на свой служител получаването на заявените количества по реда на чл.4 от договора;

3. да заплаща получената стока при условията на настоящия договор;

4. да предявява рекламации в момента на предаване - приемане за
видими недостатъци - изтекли срокове на годност, количество, липси и др.

III. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 3 (1) ИЗПЪЛНИТЕЛЯТ има право да получи стойността на Стоките в размер, по начин и в сроковете, определени в настоящия договор.

(2) ИЗПЪЛНИТЕЛЯТ се задължава :

- да изпълнява получената заявка в срока по чл. 1, ал. З, със собствен транспорт и за своя сметка.

- да осигурява разтоварването на стоката, непосредствено до аптеката в болницата, находяща се на етаж първи в болничното заведение;

- да предава с доставката на Стоките необходимата информация и придружаващи документи;

- да спазва номенклатурата и цените в Приложение № 1 към договора и да информира незабавно ВЪЗЛОЖИТЕЛЯ при настъпване на изменения по причини, независещи и от Изпълнителя;

- при одобрена рекламация на доставените Стоки, да възстановява съответните количествата на ВЪЗЛОЖИТЕЛЯ в предварително уговорен между двете страни срок;

- да спазва и другите изисквания, съгласно чл. 13, ал. 1-3 от настоящия договор.

IV. ДОСТАВКА НА СТОКАТА

Чл. 4 (1) Изпълнителят предава заявените количества Стоки на възложителя в аптеката на болницата, находяща се в гр. Перник, ул. „Брезник” № 2.

(2) За приемането и предаването на Стоките се съставя двустранен протокол, който отразява действително доставеното количество и евентуалните възражения за липси или други видими недостатъци.

Чл. 5. Правото на собственост върху стоките се прехвърля на възложителя в момента на фактическото предаване с протокола.

V. СРОК, ИЗМЕНЕНИЕ И ПРЕКРАТЯВАНЕ ДЕЙСТВИЕТО НА ДОГОВОРА

Чл. 6 (1) Договорът влиза в сила от датата на подписването му от двете страни и е със срок на действие 24 /двадесет и четири/ месеца;

 (2) Договорът обвързва страните и след срока по предходната точка до приключване на нова процедура за възлагане на обществена поръчка.

 (3) Настоящият Договор може да бъде изменян с писмено допълнително споразумение при условията на чл. 116, от Закона за обществените поръчки, а именно:

 - при условията на чл. 116, ал. 1, т. 1 от Закона за обществените поръчки:

 при изменение (намаляване) цените на медицинските изделия;

 - при условията на чл.116, ал. 1, т. 2 и сл. от Закона за обществените поръчки;

 (4) Действието на настоящия договор се прекратява:

 - с изтичане на уговорения срок;

 - с 30-дневно предизвестие от страна на възложителя, а в случай на виновно неизпълнение от страна на изпълнителя, възложителят може да прекрати договора със 7-дневно предизвестие.

- предсрочно, в случаите, предвидени в ЗОП.

VI. ФИНАНСОВИ ВЗАИМООТНОШЕНИЯ

Чл. 7 (1) Общата стойност на договора възлиза на ............., словом: /........................../ лева без ДДС.

(2) Цената, която Възложителят следва да заплати, включва всички
разходи, направени от ИЗПЪЛНИТЕЛЯ до предаване на стоките до склада
на ВЪЗЛОЖИТЕЛЯ и е образувана на основата на действащото в момента
законодателство /без ДДС/. Единичната цена на Стоките е посочена в
Приложение № 1, неразделна част към договора.

(3) ВЪЗЛОЖИТЕЛЯТ заплаща по банкова сметка на ИЗПЪЛНИТЕЛЯ цената на доставеното количество в срок до 60 дни след изтичане на съответния месец въз основа на издадена фактура и в съответствие с подписаните приемо-предавателни протоколи по чл. 4, ал. З между упълномощени представители на страните за реално доставеното количество Стоки.

(4) Във фактурата задължително се посочва номер идата на договора, по който е доставката!

Чл. 8. (1) Изпълнителят представя документ за издадена в полза на възложителя гаранция за изпълнение на настоящия договора в размер на ........... /................../ лева. Гаранцията обезпечава точното и пълно изпълнение задълженията на ИЗПЪЛНИТЕЛЯ по настоящия договор, ако не са налице основания по чл. 11, за задържане на гаранцията.

(2) ГАРАНЦИЯТА по предходния член се освобождава в 30-дневен срок от датата на прекратяване на настоящия договор.

(3) ВЪЗЛОЖИТЕЛЯТ има право да се удовлетвори от стойността на гаранцията изцяло или отчасти за свои вземания към изпълнителя, възникнали на основание чл. 10 и чл. 11 от настоящия договор. Неизпълнение, така както е описано в чл. 11, ал. 2, се счита за пълно неизпълнение.

VII. САНКЦИИ И НЕУСТОЙКИ

Чл. 9. Ако възложителят не изпълни задължението си по чл. 7, ал. 4, дължи неустойка в размер на законната лихва от неизпълнението или забавата върху стойността на доставеното количество Стоки.

Чл. 10. Изпълнителят дължи неустойка в размер на законната лихва от неизпълнението или забавата от стойността на съответното количество Стоки, ако не изпълни изцяло или частично задълженията си по чл. 3, ал. 2.

Чл. 11. (1) Ако изпълнителят изпадне в забава на задължението си по чл. 1, ал. 3, възложителят може да задържи 50% от гаранцията по чл. 8.

(2) При констатиране на повторна забава възложителят може да задържи 100% от гаранцията по чл. 8.

(3) В случай, че в срока на договора, изпълнителят допусне две неизпълнения на други свои задълженията, възложителят може да задържи 100 % от гаранцията за изпълнение.

(4) Неизпълнения по договора се констатират в протоколите по чл. 4, ал. 2.

(5) Неизправната страна по този договор дължи на изправната
обезщетение за пропуснатите ползи и вреди от неизпълнението или забавата.

VШ. ДРУГИ УСЛОВИЯ. ГАРАНЦИИ И РЕКЛАМАЦИ; КАЧЕСТВО, ПРИЕМАНЕ и ПРЕДАВАНЕ

Чл. 12 (1) Изпълнителят гарантира годността на доставяните Стоки съобразно изискванията на действащото законодателство.

(2) В случай, че при подписването на приемо-предавателния протокол за получаване на съответното количество Стоки, възложителят установи разлика в броя, указан върху опаковката, отправя писмено искане до изпълнителя да достави липсващото количество в срок, указан в писменото искане.

(3) Рекламации при отклонения в качеството се предявяват от страна на възложителя в рамките на срока на годност, указан върху опаковката на съответните Стоки. Възложителят изпраща на изпълнителя констативния протокол и отправя писмено искане до него да достави качеството Стоки в срок, указан в писменото искане.

(4) Ако изпълнителят няма в наличност от посочените за подмяна Стоки, той се задължава да върне стойността на възложителя в указан срок от получаване на искането по чл.12, ал. 2 и ал. 3.

Чл. 13. (1) Медицинските консумативи следва да отговарят на действащите нормативни изисквания за качество и международните стандарти, със съответната маркировка за дата на производство, годност и партидни номера и да е с остатъчен срок на годност към момента на доставката не по-малък от 75 % (седемдесет и пет на сто) от остатъчния срок на годност, указан върху опаковката.

 (2) Предлаганите артикули следва да са опаковани по начин, който ги запазва от всякакви повреди, дължащи се на атмосферните условия и транспорт, като се държи сметка за времетраенето на транспорта.

 (3) Маркировката трябва да е поставена върху всеки кашон и да съдържа съкратеното наименование на възложителя, име и адрес на изпълнителя, вида и брой опаковки от медицинските изделия.

 (4) Консумативите, показали отклонения от стандартите и дефекти по време на приложението им в рамките на годност, се подменят от изпълнителя с редовни такива, като за целта се изготвя двустранен протокол.

(5) Изпълнителят носи отговорност за вреди, произлезли от неправилна или недостатъчна опаковка или неправилна или недостатъчна маркировка.

(6) Изпълнителят не носи отговорност за дефекти, възникнали в резултат на неправилни манипулации и съхранение.

Чл. 14. За всички въпроси, неуредени от настоящия договор се прилагат разпоредбите на действащото в страната законодателство.

Чл. 15. (1) Възникнали неясноти и противоречия по изпълнението на настоящия договор се решават с преговори между страните и допълнителни писмени споразумения към договора.

(2) Неразрешените между страните спорове по изпълнението на договора, ще се решават по съдебен ред пред компетентния съд по седалището на ВЪЗЛОЖИТЕЛЯ.

Договорът се подписа в два екземпляра по един за всяка от страните. Приложения:

1. Приложение № 1 (включващо техническото предложение за изпълнение и ценовото предложение на изпълнителя);

 2. Документи по чл. 112, ал.1 от ЗОП;

3. Гаранция за изпълнение на договора.

за ВЪЗЛОЖИТЕЛ:

ИЗПЪЛНИТЕЛЕН ДИРЕКТОР:

/Д-Р АНАТОЛИ МИТОВ/ за ИЗПЪЛНИТЕЛ:

 УПРАВИТЕЛ:

 **/.............................................../**